****

**PLUNGĖS RAJONO** **SAVIVALDYBĖS**

**TARYBA**

**SPRENDIMAS**

**Dėl SAVIVALDYBĖS tarybos narių delegavimo į kandidatų į savivaldybės valdomų įmonių valdybas atrankos komisiją**

2023 m. rugsėjo 28 d. Nr. T1-265

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi ir Kandidatų į valstybės ir savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialių priežiūros ar valdymo organą atrankos aprašo, patvirtinto LR Vyriausybės 2015 m. birželio 17 d. nutarimo Nr. 631, 12.3, 13 ir 14 punktais, Plungės rajono savivaldybės taryba n u s p r e n d ž i a:

1. Deleguoti į Kandidatų į Savivaldybės valdomų įmonių valdybas atrankos komisiją X šaukimo Savivaldybės tarybos kadencijos laikotarpiui:

1.1. Savivaldybės tarybos narį Rimantą Petkų;

1.2. Savivaldybės tarybos narį Česlovą Kerpauską, kuris komisijos darbe, negalint dalyvauti 1.1 papunktyje nurodytam tarybos nariui, jį pakeistų.

2. Pripažinti netekusiu galios Plungės rajono savivaldybės tarybos 2020 m. vasario 13 d. sprendimą Nr. T1-30 „Dėl tarybos narių delegavimo į Kandidatų į Savivaldybės valdomų įmonių valdybas atrankos komisiją“.

Savivaldybės meras Audrius Klišonis