****

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL NEGYVENAMŲJŲ PATALPŲ NUOMOS SUTARTIES PRATĘSIMO**

2023 m. rugsėjo 28 d. Nr. T1-258

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 24 ir 64 punktais bei atsižvelgdama į SĮ „Plungės būstas“ 2023 m. rugpjūčio 17 d. raštą Nr. D2-629 „Dėl negyvenamųjų patalpų nuomos sutarties pratęsimo“, Plungės rajono savivaldybės taryba nusprendžia:

1. Pratęsti nuo 2023 m. spalio 23 d. iki 2023 m. gruodžio 31 d. Plungės rajono savivaldybei nuosavybės teise priklausančių Savivaldybės įmonės „Plungės būstas“ patikėjimo teise valdomų negyvenamųjų patalpų Administraciniame pastate (registro Nr. 80/13661, unikalus Nr. 6893-3002-1016, pažymėjimas plane 1B1p), esančių Vytauto g. 23, Plungės m., patalpos pažymėtos indeksais: 1-1 (19,35 kv. m), 1-2 (12,40 kv. m), 1-3 (34,23 kv. m), 1-7 (14,91 kv. m) 1-8 (5,25 kv. m), 1-9 (20,20 kv. m), 1-11 (1,65 kv. m), 1-12 (7,02 kv. m), 2-1 (4,28 kv. m), 2-2 (34,93 kv. m), 2-3 (25,26 kv. m), 2-4 (45,17 kv. m), 2-5 (1,63 kv. m), 2-6 (2,03 kv. m), 2-7 (2,94 kv. m), 2-8 (3,06 kv. m), 2-9 (26,75 kv. m), su dalimi bendro naudojimo patalpų, pažymėtų indeksu 1-4 (6,75 kv. m), bei su rūsio patalpa, pažymėta indeksu R-1 (17,85 kv. m); bendras plotas – 285,66 kv. m, 2018 m. spalio 22 d. Savivaldybės turto nuomos sutartį Nr. TS-20 su viešąja įstaiga Plungės vaikų globos agentūra „Cyrulis“, nustatant patalpų nuomos mokestį – 1 Eur/mėn.

2. Įgalioti savivaldybės įmonės „Plungės būstas“ direktorių pasirašyti papildomą susitarimą su viešąja įstaiga Plungės vaikų globos agentūra „Cyrulis“ dėl sprendimo 1 punkte nurodytos nuomos sutarties pratęsimo.

Savivaldybės meras Audrius Klišonis